Document ID: 32014R0629

KOMISSION TÄYTÄNTÖÖNPANOASETUS (EU) N:o 629/2014,
annettu 12 päivänä kesäkuuta 2014,
täytäntöönpanoasetuksen (EU) N:o 540/2011 muuttamisesta tehoaineen metyylinonyyliketoni hyväksymisedellytysten osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,
sekä katsoo seuraavaa:
(1)
Komission täytäntöönpanoasetuksella (EU) N:o 608/2012 (2) muutettiin täytäntöönpanoasetusta (EU) N:o 540/2011 (3) metyylinonyyliketonin hyväksymisedellytysten osalta vahvistamalla edellytys, jonka mukaan ilmoittajan on toimitettava lisää vahvistavia tietoja tutkimusten muodossa, jotka koskevat spesifikaatiota ja sitä tukevia erätietoja sekä validoituja analyysimenetelmiä.
(2)
Ilmoittaja toimitti tietojen toimittamista varten asetetussa määräajassa esittelijänä olevalle jäsenvaltiolle Belgialle tutkimusten muodossa lisätietoja jotka koskivat spesifikaatiota ja sitä tukevia erätietoja sekä validoituja analyysimenetelmiä.
(3)
Belgia arvioi ilmoittajan toimittamat lisätiedot. Se toimitti arviointinsa tarkistetun arviointikertomusluonnoksen muodossa muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 25 päivänä marraskuuta 2013.
(4)
Jäsenvaltiot ja komissio tarkastelivat arviointikertomusluonnosta elintarvikeketjua ja eläinten terveyttä käsittelevässä pysyvässä komiteassa, ja metyylinonyyliketonia koskeva komission tarkastelukertomus valmistui 16 päivänä toukokuuta 2014.
(5)
Komissio pyysi ilmoittajaa toimittamaan metyylinonyyliketonia käsittelevää tarkastelukertomusta koskevat huomautuksensa.
(6)
Komission päätelmänä on, että vahvistavat lisätiedot osoittivat, että tehoaineen vähimmäispuhtaudeksi olisi vahvistettava 985 g/kg.
(7)
Sen vuoksi täytäntöönpanoasetusta (EU) N:o 540/2011 olisi muutettava. Jäsenvaltioille olisi annettava aikaa metyylinonyyliketonia sisältävien kasvinsuojeluaineiden lupien muuttamiseen tai peruuttamiseen tarvittaessa.
(8)
Jos jäsenvaltiot myöntävät metyylinonyyliketonia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kahdeksantoista kuukauden kuluttua tämän asetuksen voimaantulosta.
(9)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksen (EU) N:o 540/2011 muuttaminen
Korvataan täytäntöönpanoasetuksen (EU) N:o 540/2011 liitteessä olevassa A osassa olevassa sarakkeessa ”Puhtaus” tehoainetta metyylinonyyliketoni koskevalla rivillä 238, puhtaus seuraavasti: ”≥ 985 g/kg”.
2 artikla
Siirtymätoimenpiteet
Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava metyylinonyyliketonia tehoaineena sisältävien kasvinsuojeluaineiden voimassa olevat luvat viimeistään 3 päivänä tammikuuta 2015.
3 artikla
Siirtymäaika
Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 3 päivänä tammikuuta 2016.
4 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä kesäkuuta 2014.

Labels: 3
6